Kirjade arhiveerimise agendi käsiraamat

## Kirjade arhiveerimise agendi käsiraamat

Laurent Montel `<montel@kde.org>`

Tõlge eesti keelde: Marek Laane
Versioon KDE
4.11 (2013-08-30)

Autoriõigus © 2013 Laurent Montel

Permission is granted to copy, distribute and/or modify this document under the terms of the GNU Free Documentation License, Version 1.2 or any later version published by the Free Software Foundation; with mittemuudetavad sektsioonid (puudub), with esikaane tekstid (puudub), and with tagakaane tekstid (puudub). A copy of the license is included in sektsioon "GNU Vaba Dokumentatsiooni Litsents".

## Sissejuhatus

Kirjade arhiveerimise agent on Akonadi agent, mis võimaldab automaatselt arhiveerida kirjakaustu.

### Kirjade arhiveerimise agendi kasutamine

Menüükäsuga Tööriistad → Automaatse arhiveerimise seadistamine... KMaili aknas saab avada dialoogi, mis võimaldab seadistada kirjakaustade automaatse arhiveerimise.

See on võimas tööriist, millega saab edukalt oma kirjadest varukoopiaid teha. Kasutamiseks klõpsa nupule Lisa..., mille peale ilmub dialoog Kirjaarhiivi lisamine.

Kirjaarhiivi lisamise dialoog

- Kõigepealt vali kaust, mida soovid arhiveerida.

- Vali rippmenüüst vorming, milles soovid arhiivi salvestada, nt. `.tar.bz2`. Arhiivi failinimi koosneb prefiksist `Arhiiv_`, KMaili kaustaloendis valitud kausta asukohast, kuupäevast kujul `aasta-kuu-päev` ja valitud faililaiendist, nt. `Arhiiv_Kohalikud kaustad_inbox_2013-09-03.tar.bz2`.

- Vaikimisi on lubatud kõigi alamkaustade arhiveerimine. Eemalda valiku eest märge, kui soovid arhiveerida ainult ülemkausta.

- Asukoha, kuhu arhiiv tuleb salvestada, võib käsitsi kirja panna, aga võib ka klõpsata nupule Ava failidialoog ja kataloogi valida.

- Rippmenüüga Varundamise intervall: saab määrata, kui sageli kausta arhiveerida.

- Kui sul peaks kettaruumi nappima, võib määrata piirangu valikuga Arhiivide maksimumarv:.

Kui oled lisanud või muutnud arhiveerimistööd, sooritatakse see automaatselt pärast dialoogi sulgemist.

Kui oled juba varem lisanud arhiveerimistöid, näitab dialoog Kirjade arhiveerimise seadistamine neid ja lubab neid ka muuta.

Kirjade arhiveerimise seadistamine

Iga kirje ees vasakul asuva märkekastiga saab vastava töö arhiveerimise lubada või keelata.

Kontekstimenüüga, mille avamiseks klõpsa hiire parema nupuga arhiveerimistööl, saab avada arhiive sisaldava kataloogi või käivitada otsekohe arhiveerimise. See kirjutab ilma kinnitust küsimata üle olemasoleva samal päeval loodud arhiivi.

### Autorid ja litsents

Kirjade arhiveerimise agent

Rakenduse autoriõigus 2013: Laurent Montel montel@kde.org

Dokumentatsiooni autoriõigus (c) 2013: Laurent Montel montel@kde.org

Tõlge eesti keelde: Marek Laane `(bald AT smail.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.